
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1022 

~ ~ 25 Νοεμβρίου 1997 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης κοινόχρηστης δασικής 
στη θέση «Σκουπιδότοπο» Δήμου Ελευθερούπολης 
Νομού Καβάλας . 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του εγκεκριμένου ρυμοτομικού σχεδίου 
Βόλου στο Ο.Τ. 1504 στη Νέα Δημητριάδα για επέ¬ 
κταση χώρου Βρεφονηπιακού Σταθμού. 

Τροποποίηση του εγκεκριμένου ρυμοτομικού σχεδίου 
πόλης στο Ο.Τ. 49 στη συνοικία Παλαιών για τον χα¬ 
ρακτηρισμό χώρου για την ανέγερση Μουσείου της 
πόλης του Βόλου Ν. Μαγνησίας . 


ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριθ. Π-99 0) 

Κήρυξη αναδασωτέας έκτασης κοινόχρηστης δασικής στη 
θέση «Σκουπιδότοπο* Δήμου Ελευθερούπολης Νομού 
Καβάλας. 

Ο Δ/ΝΤΗΣ ΔΑΣΩΝ Ν. ΚΑΒΑΛΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής απο¬ 


κέντρωσης», όπως τροποποιήθηκε και συμπληρώθηκε 
μεταγενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
Δασών κ.λπ.» και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την 4108/29.8.97 πρόταση του δασαρχείου Καβά¬ 
λας με την οποία προτείνεται η κήρυξη της έκτασης που 
αναφέρεται στο θέμα ως αναδασωτέας, αποφασίζουμε: 

Κηρύσσουμε αναδασωτέα με σκοπό την προστασία των 
δασικών εδαφών και δασικού περιβάλλοντος και την απο¬ 
κατάσταση της βλάστησης με φυσική ή τεχνητή αναδά¬ 
σωση που καταστράφηκε λόγω πυρκαγιάς και για να απο¬ 
κλειστεί η χρήση της για κάθε άλλο σκοπό, τη δημόσια δα¬ 
σική έκταση εμβαδού 2,00 στρεμ., που βρίσκεται στη 
θέση «Σκουπιδότοπο» Δήμου Ελευθερούπολης και προσ¬ 
διορίζεται από τα στοιχεία 1, 2, 3, 4, 1 και έχει όρια: 

Ανατολικά: Κοινόχρηστη δασική έκταση, 

Δυτικά: Κοινόχρηστη δασική έκταση, 

Βόρεια: Κοινόχρηστη δασική έκταση, 

Νότια: Κοινόχρηστη δασική έκταση, 
όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 30 Σεπτεμβρίου 1997 

Με εντολή Γεν. Γρσμ. Περιφέρειας 
ΚΩΝ. ΕΥΤΥΧΙΔΗΣ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αρ«θ· Τ.Κ. 1 776 (2) 

Τροποποίηση του εγκεκριμένου ρυμοτομικού σχεδίου Βό¬ 
λου στο Ο.Τ. 1504 στη Νέα Δη μη τριάδα για επέκταση 

χώρου Βρεφονηπιακού Σταθμού. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του από 17.7.23 Ν.Δ. -περί σχεδίων πό¬ 
λεων και κωμών του κράτους», όπως τροποποιήθηκε και 
συμπληρώθηκε μεταγενέστερα. 

2. Τις διατάξεις του Ν. 3200/55 -περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν με το Ν.Δ. 532/70. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Τις διατάξεις του υπ' αριθ. 183/86 Π.Δ/τος. 

5. Τον Οργανισμό Εσωτερικής Υπηρεσίας της Νομαρ¬ 
χιακής Αυτοδιοίκησης Μαγνησίας (ΦΕΚ 
391Β711.5.95). 

6. Το εγκεκριμένο ρυμοτομικό σχέδιο Βόλου. 

7. Την υπ’ αριθ. 277/96 απόφαση του Δημοτικού Συμ¬ 
βουλίου Βόλου, με την οποία γνωμοδοτεί για την τροπο¬ 
ποίηση του Ο.Τ. 1504. 

8. Τις δύο (2) ενστάσεις που υποβλήθηκαν κατά της 
277/96 απόφασης του Δημοτικού Συμβουλίου Βόλου. 

9. Την υπ’ αριθ. 24/97 νέα απόφαση Δημοτικού Συμ¬ 
βουλίου Βόλου, με την οπο'ια απορρίπτει τις δύο (2) ενστά¬ 


σεις που υποβλήθηκαν κατά της 277/96 απόφασης 

10. Την υπ' αριθμ. 15/10.7.97 θέμα Ιο γνωμοδότηση 
του Συμβουλίου Χωροταξίας, Οικισμού και Περιβάλλοντος 
Ν. Μαγνησίας, αποφασίζουμε: 

Εγκρίνουμε την τροποποίηση του εγκεκριμένου ρυμο¬ 
τομικού σχεδίου Βόλου στο Ο.Τ. 1504 στη Ν. Δημητριάδα 
και συγκεκριμένα για την επέκταση χώρου βρεφονηπια¬ 
κού σταθμού, όπως ειδικότερα απεικονίζεται στο πρωτό¬ 
τυπο τοπογραφικό διάγραμμα με κλίμακα 1:500 και υπό 
στοιχεία (Β\ Γ. Δ\ Ε, Ζ, Α\ Μ, θ, Β') που έχει θεωρηθεί 
από τον Δ/ντή ΠΕΧΩΠΕ στις 6.11.97 και αποτελεί αναπό¬ 
σπαστο μέρος της απόφασης αυτής. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Βόλου, το 
ύψος της οποίας δεν μπορεί να προσδιοριστεί. 

Αμέσως μετά τη δημοσίευση της παρούσης στην Εφη¬ 
μερίδα της Κυβερνήσεως ακριβές νατίγραφο του πρωτό¬ 
τυπου τοπογρσφικού διαγράμματος που τη συνοδεύει θα 
αναρτηθεί στον πίνακα ανακοινώσεων του Τμήματος Κτη¬ 
ματολογίου και Τοπογραφικών Εφαρμογών του Ν. Μαγνη¬ 
σίας Ιωλκού 76 επί 1 δήμερον για να λάβουν γνώση οι εν¬ 
διαφερόμενοι. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την ημερομηνία δημοσίευ¬ 
σης. 

Βόλος, 10 Νοεμβρίου 1997 
Ο Νομάρχης 

ΠΑΝΑΓΙΩΤΗΣ ΣΚΟΤΙΝΙΩΤΗΣ 

Αριθ, Τ.Κ. 574 (3) 

Τροποποίηση του εγκεκριμένου ρυμοτομικού σχεδίου πύ¬ 
λης στο Ο.Τ. 49 στη συνοικία Παλαιών για τον χαρακτη¬ 
ρισμό χώρου για την ανέγερση Μουσείου της πόλης του 

Βόλου Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1) Τις διατάξεις του από 17.7.23 Ν.Δ. «περί σχεδίων πό¬ 
λεων και κωμών του κράτους» όπως τροποποιήθηκε και 
συμπληρώθηκε μεταγενέστερα. 

2) Τις διατάξεις του Ν. 3200/55 «περί διοικητικής απο- 
κεντρώσεως» όπως τροποποιήθηκαν και συμπληρώθηκαν 
με το Ν.Δ. 532/70. 

3) Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4) Τις διατάξεις του υπ’ αριθ. 183/86 Π. Δ/τος. 

5) Τον Οργανισμό Εσωτερικής Υπηρεσίας της Νομαρ¬ 
χιακής Αυτοδιοίκησης Μαγνησίας (ΦΕΚ 391 Β'/11.5.95). 

6) Το εγκεκριμένο ρυμοτομικό σχέδιο Βόλου. 

7) Την υπ’ αριθ. 68/96 απόφαση Δημοτικού Συμβουλίου 
με την οποία γνωμοδοτεί για την τροποποίηση του εγκε¬ 
κριμένου ρυμοτομικού σχεδίου Βόλου στο Ο.Τ. 49. 

8) Τις ενστάσεις που υποβλήθηκαν κατά τις 68/96 από¬ 
φασης Δημοτικού Βόλου. 

9) Την υπ’ αριθ. 211/96 νέα απόφαση Δημοτικού Συμ¬ 
βουλίου Βόλου με την οποία απορρίπτει τις δύο (2) ενστά¬ 
σεις που υποβλήθηκαν κατά της 68/96 απόφασης. 

10) Την υπ’ αριθ. 6/27.2.97 θέμα 9ο γνωμοδότηση του 


Συμβουλίου Χωροταξίας Οικισμού και Περιβάλλοντος Ν. 
Μαγνησίας με την οποία κάνει δεκτή την πρόταση τροπο¬ 
ποίησης, αποφασίζουμε: 

Εγκρίνουμε την τροποποίηση του εγκεκριμένου ρυμο¬ 
τομικού σχεδίου Βόλου στο Ο.Τ. 49 που περικλείεται από 
τους δρόμους Φερρών - Σουλίου - Μητ. Γρηγορίου - Δοϊ¬ 
ράνης και συγκεκριμένα για τον χαρακτηρισμό χώρου για 
την ανέγερση Μουσείου της πόλης του Βόλου, όπως ειδι¬ 
κότερα απεικονίζεται στο πρωτότυπο τοπογραφικό διά¬ 
γραμμα με κλίμακα 1:500 και υπό στοιχεία (Α, Β, Γ, Δ, Ε, Ζ, 
Α) που έχει θεωρηθεί από τον Δ/ντή ΠΕΧΩΔΕ στις 
6.11.97 και αποτελεί αναπόσπαστο μέρος της απόφασης 
αυτής. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Βόλου το 
ύψος της οποίας δεν μπορεί να προσδιοριστεί. 

Αμέσως μετά τη δημοσίευση της παρούσης στην Εφη¬ 
μερίδα της Κυβερνήσεως ακριβές αντίγραφο του πρωτό¬ 
τυπου τοπογραφικού διαγράμματος που την συνοδεύει, 
θα αναρτηθεί στον πίνακα ανακοινώσεων του τμήματος 
Κτηματολογίου και τοπογραφικών εφαρμογών του Ν. Μα¬ 
γνησίας, Ιωλκοϋ 76 επί 1 δημέρου για να λάβουν γνώση οι 
ενδιαφερόμενοι. 

Η απόφαση αυτή να δημοσιευθεί στην Εφημεδα της Κυ¬ 
βερνήσεως και ισχύει από την ημερομηνία δημοσίευ¬ 
σης. 

Βόλος, 11 Νοεμβρίου 1997 

Ο Νομάρχης 
ΠΑΝ. ΣΚΟΤΙΝΙΩΤΗΣ 

